Els màxims representants de Falles del 2018 signen en el Llibre d’Honor de l’Ajuntament
2025-07-24

Burjassot acollia aquest cap de setmana un dels actes més solemnes del seu calendari faller, la signatura en el Llibre d’Honor de l’Ajuntament dels màxims representants de les tretze comissions falleres del municipi. Les seues Falleres Majors, Falleres Majors Infantils, Presidents i Presidents Infantils han deixat la seua empremta per a la posteritat en l’acte que va tenir lloc en el propi Consistori.

Engalanat per a l’ocasió, l’Ajuntament va acollir l’arribada dels representants de les Falles 2018 que, un a un i després de ser rebuts per l’alcalde de Burjassot, Rafa García, la regidora de Falles, Estefanía Ballesteros i el president de l’Agrupació de Falles, Iván Heredia, van signar en el Llibre d’Honor i van plasmar els seus desitjos per a les Falles d’enguany.

En l’acte també es va procedir a nomenar a l’alcalde com a Faller d’Honor de les comissions del municipi.